
Riigihanke "Narva kaldapealse promenaadi ehitustööd" 
avatud hankemenetluse korraldamine 
1. Asjaolud ja menetluse käik
Projekti "Narva kaldapealse promenaadi ehitamine" üldeesmärgiks on Narva ajaloolise jõeäärse piirkonna kui Narva jaoks keskse ning nii Eesti kui ka Euroopa Liidu jaoks märgilise tähendusega piirkonna arendamine atraktiivseks avalikuks linnaruumiks, mis märkimisväärselt tõstab Narva linna elu-, puhke- ja külastuskeskkonna kvaliteeti ja konkurentsivõimet. 
Selleks teostatakse järgnevad tööd:

· Jõekalda kindlustamine ja korrastamine, tagamaks promenaadi ala erosioonikindlust ja esinduslikkust;

· Bastionimüüride ja nõlva kindlustamine (sh varisemisohtlike müüriosade ja voodri ankurda-mine, karniiside restaureerimine, pragude injekteerimine, drenaažitööd) ja promenaadi alale valgustuse, tagamaks ohutut viibimist promenaadil;

· Eraldi jalakäigu- ja kergliiklusteede rajamine, juurdepääsuteede rajamine ja renoveerimine, võimaldamaks promenaadi turvalist ja mugavat kasutust nii jalakäijate, tervisesportlaste kui ka piirivalve poolt ning promenaadi paremat sidumist Narva linna keskusega ja teiste avalike linnaliste ruumidega (sh Pimeaed, Joaorg, Hermanni linnus, Narva Sadam);

· Rekreatsiooniobjektide rajamine (sh vabaõhulava, laste mänguväljak, jms) ning haljastuse ja üldise heakorrastatuse parendamine kogu promenaadialal;

· Atraktiivse miljöö loomine promenaadi külastajatele läbi arhitektuuriliste väikevormide ja linnamööbli kasutuse.

Tööde teostamist rahastatakse Euroopa Regionaalarengu Fondi "Elukeskkonna arendamise rakenduskava" prioriteetse suuna "Piirkondade terviklik ja tasakaalustatud areng" meetmest "Linnaliste piirkondade arendamine”. 29.03.2012. a. EAS vaatas läbi Narva linna poolt 29.12.2011. a. esitatud projektitaotluse "Narva kaldapealse promenaadi ehitamine" (registreerimisnumber EU42201) ja tegi otsuse taotluse rahuldamise kohta.
Eelmainitud tööde tellimiseks 24.07.2012.a. kuulutas Narva Linna Arenduse ja Ökonoomika Amet välja riigihanke "Narva kaldapealse promenaadi ehitamine" ehitustööde läbiviimiseks (Narva Linnavalitsuse 20.07.2012.a. korraldus nr 683-k). Hankemenetluse korraldamisel valiti avatud hankemenetluse protseduur. 

Avatud hankemenetluse käigus saabunud pakkumused (Nordecon AS (reg 10099962), OÜ Hausers Grupp (reg 11017914) ja AS Teede REV-2 (reg 11402434), AS Merko Infra  (reg 11767130) ja AS Merko Ehitus Eesti (reg 12203636), AS Ehitusfirma Rand ja Tuulberg (reg 10086190) olid tagasi lükatud, kuna pakkumuste maksumused ületasid riigihanke eeldavat maksumust nii, et hange ei olnud sellise maksumusega Narva Linna Arenduse ja Ökonoomika Ametile vastuvõetav (Narva Linnavalitsuse 18.10.2012.a. korraldus nr 1035-k).
Kuna hanke käigus selgus, et projektis esinesid vead ja lifti ei õnnestu rajada tegi Narva LV ettepaneku EASile muudatustaotluseks, mille EAS rahuldas  15.10.2012. Sellest tulenevalt otsustati ära jätta kululiik 7 (Juurdepääsu (lift) rajamine Narva kindlusest promenaadile) ja katta selle arvelt muid tegevusega 2 (Narva kaldapealse promenaadi ehitamine) seotud kulusid summas 335 656,80 eurot (koos käibemaksuga), mis vastab ärajäänud lifti eelarvelisele maksumusele. Et mahtuda projektis ettenähtud eelarvesse, otsustati kordushanke ettevalmistamisel vähendada ka mõnede ehitustööde ja materjalide mahte, prožektorite ja  väikevormide  kogust ning paralleelselt otsida odavamaid lahendusi ehitusprojektis ettenähtud materjalidele ja vahenditele. Mainitud tööde mahu vähendamise tulemusena vähendatakse tööde (hankelepingu) eeldatavat maksumust. Kavandatava hanke mahtu lisati videovalvesüsteemi rajamine promenaadil.
Eelmises lõikes mainitud tööde elimineerimise tõttu  ja videovalvesüsteemi lisamise tõttu hankelepingu eeldatavaks maksumuseks on 3 873 144,17 eurot (käibemaksuta). Kuivõrd hankelepingu eeldatav maksumus ületab riigihangete siseriiklikku piirmäära (2012. aastal alustatud ehitustööde riigihanke korral alates 250 000 eurost ilma käibemaksuta, kuid alla 5 000 000 euro ilma käibemaksuta), teeb Narva Linna Arenduse ja Ökonoomika Amet ettepaneku algatada ehitustööde tellimiseks avatud hankemenetlus riigihangete seaduses sätestatud korras.
Hanke alusdokumendid on saanud Ettevõtluse Arendamise Sihtasutuse (EAS) heakskiidu.  

Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" §-des 4 ja 5 sätestatule, Narva Linnavalitsuse 29.12.2005.a korraldusega nr 1400-k "Riigihanke konkursikomisjoni koosseisu kinnitamine" moodustatud, riigihanke konkursikomisjoni esimehega.
2. Õiguslikud alused

Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. RHS § 2 lg 2 kohaselt, riigihangeteks riigihangete seaduse tähenduses on muu hulgas hankija poolt ehitustööde tellimine.
 RHS § 15 lg 1 p 2 sätestab, et 2008. aastal ja hiljem alustatud riigihangete puhul on riigihanke korraldamise piirmääraks ehitustööde korral 250 000 eurot.
Kuigi Narva Linnavolikogu 21.06.2005.a määruse nr  20/57 "Linnavara eeskiri" p-i 34.1 kohaselt võtab tasu eest linnavara - maksumusega alates 64 000 eurot - omandamise otsuse vastu linnavolikogu, tuleb tõlgendamise teel asuda seisukohale, et eelnimetatu ei laiene põhivara soetamisele linnaeelarves selleks ette nähtud vahendite arvelt. Narva kaldapealse promenaadi ehitamine on ette nähtud Narva Linnavolikogu 22.12.2011.a. määruse nr 10 "Narva linna 2012. aasta eelarve kinnitamine" Lisa 3 "Narva linna 2012. aasta finantseerimistegevuse eelarve" p-s 1.5.
Kohaliku omavalitsuse üksuse finantsjuhtimise seaduse [KOFS] § 28 lg-test 1 ja 2 tulenevalt linnaeelarve täitmist ja raamatupidamist korraldab linnavalitsus. Eelarve täitmine on sissetulekute kogumine, väljaminekute tegemine ning tehingud varade ja kohustustega, samuti nende kohta arvestuse pidamine vastavuses eelarve koostamisel kasutatud arvestuspõhimõtetega. Linnavalitsus ning nende asutused saavad võtta rahalisi kulutusi nõudvaid kohustusi ainult neile eelarves selleks ette nähtud kulude piires.
Vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 
Lähtudes eeltoodust on Narva Linnavalitus õiguspädev kehtestama käesoleva korralduse.
3. Otsus
3.1. Algatada ehitustööde riigihanke "Narva kaldapealse promenaadi ehitustööd" avatud hankemenetlus, vastavalt juurdelisatud hankedokumentidele.
3.2. Määrata ülalnimetatud riigihankes hankijaks Narva Linna Arenduse ja Ökonoomika Amet ning riigihanke eest vastutavaks isikuks Narva Linna Arenduse ja Ökonoomika Ameti direktor Georgi Ignatov ning volitatud isikuks Narva Linna Arenduse ja Ökonoomika Ameti projektide osakonna koosseisuväline juhtivspetsialist – promenaadi projektijuht Peeter Krusten. 
3.3. Volitada Narva Linna Arenduse ja Ökonoomika Ametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga ehitustööde hankeleping.

4. Rakendussätted

4.1. Korraldus jõustub seaduses sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

